CELEX: 62012TN0119
Language: et
Date: 2012-03-05 00:00:00
Title: Kohtuasi T-119/12: 5. märtsil 2012 esitatud hagi — USFSPEI ja Loescher versus nõukogu

9.6.2012   
            
            
               ET
            
            
               Euroopa Liidu Teataja
            
            
               C 165/21
            
         5. märtsil 2012 esitatud hagi — USFSPEI ja Loescher versus nõukogu
   (Kohtuasi T-119/12)
   2012/C 165/37
   Kohtumenetluse keel: prantsuse
   
      Pooled
   
   
      Hagejad: Union syndicale fédérale des services publics européens et internationaux (USFSPEI) (Brüssel, Belgia) ja Bernd Loescher (Rhode-Saint-Genèse, Belgia) (esindajad: advokaadid A. Coolen, J.-N. Louis, É. Marchal ja D. Abreu Caldas)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 19. detsembri 2011. aasta otsus (2011/866/EL), mis käsitleb komisjoni ettepanekut nõukogu määruse kohta, millega kohandatakse alates 1. juulist 2011 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente;
            
         
               —
            
            
               kohustada nõukogu tasuma hagejale Loescher ning teistele Euroopa Liidu ametnikele ja teenistujatele maksmata jäänud palk ja pension, millele neil on õigus alates 1. juulist 2011 ja millele alates võla sissenõutavaks muutumise hetkest lisanduvad viivised Euroopa Keskpanga poolt põhiliste refinantseerimistehingute jaoks kinnitatud määras, millele lisandub 2 protsendipunkti;
            
         
               —
            
            
               mõista nõukogult USF-i ja nõukogu kasuks välja sümboolne hüvitis moraalse kahju eest, mis tekitati teenistuse vea tõttu, kui võeti vastu nõukogu 19. detsembri 2011. aasta otsus (2011/866/EL);
            
         
               —
            
            
               mõista kohtukulud välja Euroopa Liidu Nõukogult.
            
         
      Väited ja peamised argumendid
   
   Hagi põhjenduseks hageja esitatud väited puudutavad:
   
               —
            
            
               esiteks seda, et rikutud on Euroopa Liidu personalieeskirjade artikleid 64, 65 ja 65a, XI lisa artikleid 1 ja 3, lojaalse koostöö ja sidususe põhimõtet ning patere legem quam ipse fecisti põhimõtet, ning
            
         
               —
            
            
               teiseks seda, et rikutud on nõukogu 23. juuni 1981. aasta otsust, millega kehtestatakse kolmepoolne konsultatsioonimenetlus, ning jättes tagamata, et töötajate ja haldusosakondade seisukohad oleksid enne vaidlusaluse otsuse tegemist liikmesriikide esindajatele teada.